Na osnovu člana 4 i 5 Odluke o finansiranju sporta u Glavnom gradu, ("Službeni list Crne Gore-Opštinski propisi", broj 19/24), Sekretarijat za sport Glavnog grada Podgorice raspisuje

**JAVNI KONKURS**

**za sufinansiranje programa rada sportskih organizacija za 2025. godinu**

**Predmet konkursa**

Predmet Konkursa je raspodjela sredstava iz Budžeta Glavnog grada za sufinansiranje programa rada sportskih klubova čiji je osnivač Glavni grad (1) i ostalih sportskih organizacija (2), sa sjedištem u Glavnom gradu.

Sredstva koja se izdvajaju iz Budžeta Glavnog grada za sufinansiranje  programa rada sportskih organizacija putem javnog konkursa opredjeljena su procentualno, na sledeći način, i to da od ukupnih sredstava planiranih u Budžetu za sport, za konkurs se izdvaja – (1) do 65% za sportske klubove čiji je osnivač Glavni grad i (2) do 30% ostalim sportskim organizacijama, u ukupnom iznosu od 3.550.000,00€.

Sufinansiranje programa je na ime: troškova takmičenja, nabavke opreme, zakupa terena za treninge i održavanje utakmica, organizovanje sportskih događaja, obuke i angažovanja stručnog kadra, troškova održavanja terena i sportskih objekata i slično.

**Potrebna dokumentacija**

Uz prijavu na konkurs sportska organizacija podnosi:

 - program za tekuću godinu koji sportska organizacija podnosi uz prijavni obrazac 1, 2 ili 3.

 - rješenje o upisu u Registar sportskih organizacija u skladu sa Zakonom o sportu,

 - finansijski i narativni izvještaj o realizaciji programa iz prethodne godine, ukoliko su sportskoj organizaciji bila opredijeljena sredstva na prethodnom konkursu (narativni izvještaj - ne duži od 5 strana, prilog: računi, fakture, ugovori, nalozi i sl.),

 - potvrda iz Uprave za inspekcijske poslove da protiv sportske organizacije nije pokrenut postupak privremene zabrane obavljanja sportske djelatnosti (ne starija od 30 dana),

 - potvrda iz Centralne banke Crne Gore da sportskom subjektu nijesu blokirani računi (ne starija od 30 dana),

 - potvrda od organa uprave nadležnog za poslove utvrđivanja, kontrole i naplate javnih prihoda da sportski subjekt nema neizmirenih poreskih obaveza do 31. decembra prethodne godine,

 - potvrda nacionalnog sportskog saveza, za klubove koji su njegovi članovi, kojom se potvrđuje tačnost rezultata,

 - izjavu ovlašćenog lica u sportskoj organizaciji o istinitosti podataka navedenih u prijavi za konkurs - ovjerena od strane suda, organa lokalne uprave nadležnog za poslove ovjeravanja ili notara.

Program za tekuću godinu mora da sadrži: procjenu iznosa sredstava koji je potreban za sprovođenje programa i detaljan plan trošenja sredstava, planirane aktivnosti sa kratkim obrazloženjem i podacima: naziv aktivnosti, datum i mjesto održavanja, planirani broj učesnika, da li je u programu i kalendaru međunarodnih federacija.

Izvještaj o realizaciji programa iz prethodne godine mora da sadrži: finansijski izvještaj, naziv aktivnosti, datum i mjesto održavanja, broj učesnika, da li je u programu i kalendaru međunarodnih federacija.

**Pravo učešća na konkursu**

Pravo učešća na konkursu imaju sportske organizacije sa sjedištem na teritoriji Glavnog grada, nakon istega roka od jedne godine od dana njihovog osnivanja, i to: sportski kubovi, sportsko-rekreativna društva i sportske organizacije lica sa invaliditetom.

**Kriterijumi**

Kriterijumi za sufinasiranje programa rada sportskih organizacija su: vrednovanje programa rada sportske organizacije od strane Komisije; tradicija i društveni značaj sportske organizacije; karakteristike takmičarskih aktivnosti u svim uzrasnim kategorijama sportskog kluba; postignuti rezultati sportskog kluba u prethodnoj godini; organizacija i realizacija nacionalnih i međunarodnih sportskih manifestacija; broj reprezentativaca i postignuti rezultati takmičara; razvijenost i masovnost takmičarskog i netakmičarskog sporta; međunarodne aktivnosti klubova iz netakmičarskog sporta i društva za sportsku rekreaciju; vrednovanje statusa sporta prema kategorizaciji.

**Obrasci**

Prijava na konkurs se podnosi na: Prijavnom obrascu 1 i 1a (za ekipne sportove), Prijavnom obrascu 2 i 2a (za pojedinačne sportove) i Prijavnom obrascu 3 i 3a (za netakmičarske sportove i rekreaciju) i isti se mogu preuzeti na web sajtu Glavnog grada: www.podgorica.me i u prostorijama Sekretarijata za sport.

Uz Prijavni obrazac 1, 2 i 3 potrebno je dostaviti:

- program rada sportske organizacije koji se podnosi na obrascu koji je sastavni dio Konkursa (a),

- rješenje o upisu u Registar sportskih organizacija u skladu sa Zakonom o sportu,

- finansijski i narativni izvještaj o realizaciji programa iz prethodne godine, ukoliko su sportskoj organizaciji bila opredijeljena sredstva na prethodnom konkursu,

- potvrda iz Ministarstva sporta i mladih (Inspekcija sporta) da protiv sportske organizacije nije pokrenut postupak privremene zabrane obavljanja sportske djelatnosti (ne starija od 30 dana),

- potvrda iz Centralne banke Crne Gore da sportskom subjektu nijesu blokirani računi (ne starija od 30 dana),

- potvrda od organa uprave nadležnog za poslove utvrđivanja, kontrole i naplate javnih prihoda da sportski subjekt nema neizmirenih poreskih obaveza (Poreska uprava CG),

- potvrda nacionalnog sportskog saveza, za klubove koji su njegovi članovi, kojom se potvrđuje tačnost navedenih rezultata i brojnost registrovanih članova,

- izjava ovlašćenog lica u sportskom organizaciji o istinitosti podataka navedenih u prijavi za konkurs (ovjerenu od strane suda, organa lokalne uprave nadležnog za poslove ovjeravanja ili notara).

**Utvrđivanje rang liste**

Vrednovanje programa rada i utvrđivanje visine sredstava koja će dodijeliti sportskim organizacijama izvršiće Komisija za procjenu programa i utvrđivanje visine sredstava koja se dodjeljuju sportskim organizacijama, a koju imenuje Gradonačelnik Glavnog grada Podgorice.

Komisija provjerava konkursnu dokumentaciju i u skladu sa odredbama Odluke o finansiranju sporta u Glavnom gradu i Pravilnika o bližim kriterijumima za sufinansiranje sportskih subjekata, broj: 01-018/24-5033 od 17. 07. 2024. godine, kao i uslovima iz konkursa utvrđuje rang listu sportskih organizacija koje ispunjavaju, odnosno ne ispunjavaju uslove za finansiranje.

Rang lista sadrži naziv sportske organizacije, ukupan broj bodova koji je sportska organizacija ostvarila po svim kriterijumima, visinu opredjeljenih sredstava i obrazloženje i ista se objavljuje se na internet stranici Glavnog grada.

Konkurs je otvoren 15 dana od dana objavljivanja u dnevnom listu „Pobjeda“, na internet sajtu i oglasnoj tabli Glavnog grada.

Prijava na Konkurs sa svim traženim uslovima dostavlja se u zatvorenoj koverti u prostorijana Sekretarijata za sport, ulica Marka Miljanova broj 4 (zgrada Muzeja i galerije Podgorica) sa naznakom za “Javni konkurs za sport” i nazivom sportske organizacije sa kontakt telefonom.

Neblagovremene i nepotpune prijave, kao i prijave koje nijesu sačinjene na propisanom obrascu neće se razmatrati.

Informacije o svim pitanjima od značaja za učešće na konkursu mogu se dobiti svakog radnog dana u Sekretarijatu za sport, na tel. 020/225-168 ili putem maila:

sekretarijatzasport@podgorica.me.

**Broj: 38-614/25-144**

**Podgorica, 12. mart 2025. godine**